ପାରାଦୀପ, ଫେବ୍ରୁଆରୀ ୧୦ (ଲୋକାଲ ୱାୟାର): ଜଗତସିଂହପୁର ଜିଲ୍ଲା କୁଜଙ୍ଗର ଅନ୍ତର୍ଜାତୀୟ ବାଣିଜ୍ୟ ଗବେଷକ ସମ୍ପଦ କୁମାର ଦାଶ ମିଳିତ ଜାତିସଂଘ ବାଣିଜ୍ୟ ଓ ବିକାଶ ସମ୍ମେଳନ (ୟୁଏନସିଟିଏଡି), ଜେନେଭା ଦ୍ୱାରା ପ୍ରଶଂସିତ ହୋଇଛନ୍ତି ।
କୋଭିଡ-୧୯ ପରିସ୍ଥିତିରେ ବିକାଶଶୀଳ ଦେଶଗୁଡିକର କ୍ଷୁଦ୍ର ଓ ମଧ୍ୟମ ଉଦ୍ୟୋଗ ଉପରେ ପ୍ରତିବନ୍ଧକର ପ୍ରଭାବ ସମ୍ପର୍କରେ ସମ୍ପଦଙ୍କ ଗବେଷଣାକୁ ୟୁଏନସିଟିଏଡି ଦ୍ୱାରା ଜାରି ନୁ୍ୟଜଲେଟରରେ ପ୍ରଶଂସା କରାଯାଇଛି ।
ବାଣିଜ୍ୟକ ନୀତି ସନ୍ଦର୍ଭରେ ଶୁଳ୍କ ମୁକ୍ତ ପଦକ୍ଷେପ (ଏନଟିଏମ)ର ପ୍ରଭାବ ସମ୍ପର୍କରେ ଏହି ଗବେଷଣାରେ ଆଲୋକପାତ କରାଯାଇଛି ।
ବୋରିକି ହାଇସ୍କୁଲ, ଏସଭିଏମ କଲେଜ, ଜଗତସିଂହପୁର, ଆଇଆଇଏଫଟି, ନୂଆଦିଲ୍ଲୀ ଓ ଗ୍ରାଜୁଏଟ ଇନଷ୍ଟିଚୁ୍ୟଟ ଜେନେଭାରୁ ସମ୍ପଦ ପାଠ ପଢ଼ିଛନ୍ତି ।
